《湖上遇郑田》
唐代·刘长卿

故人青云器，何意常窘迫。三十犹布衣，怜君头已白。

谁言此相犹，暂得话畴昔。旧业今已芜，还乡返为客。

扁舟伊独往，斗酒君自适。沧洲不可涯，孤帆去无迹。

杯中忽复醉，湖上生月魄。湛湛江色寒，濛濛水云夕。

风波易迢递，千里如咫尺。回首人已遥，南看楚天隔。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。